**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 18.novembra 2020**

**P r í t o m n í *:.***Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Marián Grígeľ, člen komisie

 Ing. Martin Paholek, člen komisie

 Mgr. Jakub Vrábeľ, člen komisie

 Mgr. Slavomír Špitál, člen komisie

 Marián Vlčák, člen komisie

 Mgr. Emília Nováková, člen komisie

**N e r í t o m n ý:** Bc. Matej Janotík, člen komisie

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie a predloženie uznesení z ostatných komisií týkajúcich sa komisie pre rozpočet
4. Viacročný rozpočet na roky 2021-2023
5. Rôzne
6. Záver

***Bod č.1***

Na úvod *predseda komisie* privítal všetkých prítomných členov komisie, predstavil dvoch nových členov Mgr. Jakuba Vrábľa, Mariána Vlčáka a predložil návrh programu.

***Bod č.2***

Za predložený návrh  dal hlasovať.

Za: 9 ***Návrh hlasovaním prešiel.***

***Bod č.3***

*Predseda komisie* informoval členov o poslednom rokovaní MsZ, okrajovo hovoril o schválenej dobe výpožičky z 2 na 5 rokov, o zmene systému parkovania v jednotlivých častiach mesta, zvýšení parkovného v meste, zjednotenie sadzby terás, schválenie návrhu na oslobodenie od platenia terás nájomného do 30.3. 2021, zvýšenie dane za ubytovanie, odvolanie riaditeľky Domu kultúry, odporúčanie MsZ na vypracovanie ekonomickej a technickej štúdie na rekonštrukciu priestorov v ZŠ Slnečná s cieľom, aby ZUŠ Ignáca Kolčáka prípadne CVČ Maják mohli byť do týchto priestorov v blízkej budúcnosti presťahovaní. Taktiež informoval o uznesení o odporúčanie MsZ na vypracovanie ekonomickej a technickej štúdie na rekonštrukciu priestorov MŠ Komenského, prípadne výstavbe novej MŠ.

Ďalej hodnotil stav plnenia uznesení prijatých komisiou.

Otázka bola v akom štádiu je príprava prehodnotenia nájomných zmlúv č.06/2006, NZ 1/2001, NZ 04/2007, NZ 19/2005, NZ 01/2012.

*p. Rusinová* informovala, že dodatky k zmluvám sú pripravené.

V nadväznosti na túto tému nájmov bolo, čo mesto plánuje s budovami na ul. Cyrila a Metoda, ktoré má vo vlastníctve.

***Uznesenie č. 28***

Komisia pre rozpočet, **financie, správu a hospodárenie s majetkom mesta** odporúča komisii výstavby, územného plánovania, dopravy a životného prostredia a stavebnému oddeleniu rozhodnúť o oprave resp. zbúraní objektov na ul. Cyrila a Metoda súp.č. 314 a 331

Za: 7 Zdržal sa: 1 ***Návrh hlasovaním prešiel.***

**Bod č.4**

V tomto bode bol predložený návrh rozpočtu na rok 2021. Začala aktívna debata ohľadom návrhu rozpočtu, jednotliví členovia sa aktívne zapájali a svojimi pripomienkami spoločne tak prispeli k návrhu rozpočtu, ktorý bude predmetom schvaľovania.

Dotácie z rozpočtu budú rozpočtované na základe predloženej zápisnice zo zasadnutia komisie pre deti a mládež, výchovu a vzdelávanie, kultúru a šport dňa 9.11.2020 a to 93% z výšky dotácie v predchádzajúcom roku, novým žiadateľom 40% z požadovanej výšky na projekt, na reštaurátorské práce v interiéri Rímskokatolíckeho kostola 100% požadovanej výšky dotácie na projekt.

V súvislosti s nákupom pozemkov komisia riešila problematiku vysporiadania vlastníctva  pozemkov na cintoríne a prijala nasledovne uznesenie

***Uznesenie č. 29***

Komisia odporúča vysporiadanie pozemkov vo vlastníctve Rímskokatolíckej cirkvi v areáli cintorína v roku 2021.

Za: 9 ***Návrh hlasovaním prešiel.***

V kapitole Náboženské a spoločenské služby komisia nesúhlasila s navrhnutou výškou Mapozu pri narodení dieťaťa na 150 Eur a poskytnutie príspevku pre starobného dôchodcu nad 70 rokov. Komisia nesúhlasila s výškou navrhnutou v rozpočte a navrhla, aby rozpočet ostal na úrovni roku 2020

Za: 7 Proti:2 ***Návrh hlasovaním prešiel.***

Pri podiele koeficientu pre súkromné materské školy navrhuje 93% oproti návrhu, kde bol navrhnutý podiel 91%

Za: 8 Proti:1 ***Návrh hlasovaním prešiel.***

Pre **CVČ Maják** navrhuje maximum finančných prostriedkov ako je navrhnuté v návrhu rozpočtu. Je potrebné zohľadniť, že do rozpočtu pre celu mimoškolskú činnosť pre deti do 15 rokov, príde suma na úrovni 90 000 eur. Výška môže byť upravená v závislosti od vypracovanej analýzy komisii školstva dňa 30.11.2020.

V kapitálovom rozpočte komisia navrhla zaradiť finančné prostriedky na projektovú dokumentáciu IBV Brehy a Čerchle vrátane inžinierskych sieti a časti realizácie, jednotlivo vo výške 50 000 Eur.

Za: 7 Proti :1 ***Návrh hlasovaním prešiel***

Rozpočet TS mesta Námestovo predkladali jeho zamestnanci, vzhľadom k nedostatočnému prezentovaniu:

***Uznesenie č. 30***

Komisia odporúča z pohľadu nepripravenosti podkladov, rozpočet TS mesta Námestovo, aby TS v komisii cestovného ruchu, regionálneho rozvoja, služby a technickú činnosť v meste predložila podrobnú analýzu položiek rozpočtu v kapitole Cestná doprava do 27.11.2020 a jasne vysvetlili položky v kapitole Nakladanie s odpadmi. Komisia by potom predložila pripomienky do rozpočtu, resp. návrh rozpočtu TS . Je potrebné zobrať do úvahy, že rozpočet mesta je predložený z 7% poklesom príjmov oproti roku 2020.

Za: 9 ***Návrh hlasovaním prešiel***

***Uznesenie č. 31***

Komisia odporúča TS mesta Námestovo, aby komisii cestovného ruchu, regionálneho rozvoja, služby a technickú činnosť v meste predložili podrobnú analýzu hodnoty nad 5 000 Eur v kapitole Rozvoj obci

Za: 8 Proti: 1 ***Návrh hlasovaním prešiel***

***Uznesenie č. 32***

**Komisia pre rozpočet, financie, správu a hospodárenie s majetkom mesta odporúča mestskému zastupiteľstvu schváliť rozpočet na rok 2021 podľa predloženého návrhu po zapracovaní zmien schválených v uzneseniach dňa 18.11.2020**

Za: 7 Zdržal sa: 1 ***Návrh hlasovaním prešiel***

**Bod č.5**

***Uznesenie č. 33***

Komisia odporúča zjednotiť dve nájomné zmluvy s Rímskokatolíckou cirkvou, zaoberať sa skládkou odpadu, odpadovým hospodárstvom do budúcna, cintorínom, projektovou činnosťou, aby sa zlepšilo plnenie kapitálových výdajov.

Za:8 ***Návrh hlasovaním prešiel***

Zapísala: Mgr. Katarína Rusinová

 **Ing. Štefan Uhliarik**

 *predseda komisie*